
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijas sadaļas 7. apakšpunktā "Prasības komersantiem attiecībā uz esošo autoparku" lūdzam ietvert skaidrojumu par taksometru pakalpojumu sniedzēju atbilstību atbalsta saņemšanas nosacījumiem.
Piedāvātā redakcija
-
	Viktorija Tabakurska (SAM)

	2.
	Noteikumu konsolidētā versija
11.2. projekta iesniedzējs, vai persona, kura ir projekta iesniedzēja valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju, ir sodīta par noziedzīgu nodarījumu, kas paredzēts Krimināllikuma IX, IX¹, X, XIX, XXII vai XXIV nodaļā, vai par sevišķi smagu noziegumu, un sodāmība par to nav noņemta vai dzēsta. Šo nosacījumu piemēro arī attiecībā uz ārvalstī izdarītu noziedzīgu nodarījumu, kas atbilst kādam no minētajiem noziedzīgajiem nodarījumiem;
	Priekšlikums
Vēršam uzmanību, ka nav pietiekami pamatots, kādēļ atsevišķi izceltas virkne Krimināllikuma nodaļu (bez kopējām pazīmēm, kuras korelē ar elektroauto lietošanu vai energoefektivitāti), izņemot XIX nodaļa “Noziedzīgi nodarījumi tautsaimniecībā”, kuras ietveršanai racionālais grauds pamatojumā saskatāms, taču rada riskus Ne bis in idem principa ievērošanai. Tāpat nodaļu uzskaitījums kombinācijā ar cita principa piemērošanu (sevišķi smago noziegumu paveicēju izdalīšana…) daļēji pārklājas, kas norāda uz paviršu pieeju.

 
Piedāvātā redakcija
-
	Oskars Galanders (SAM)

	3.
	Noteikumu konsolidētā versija
11.2. projekta iesniedzējs, vai persona, kura ir projekta iesniedzēja valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju, ir sodīta par noziedzīgu nodarījumu, kas paredzēts Krimināllikuma IX, IX¹, X, XIX, XXII vai XXIV nodaļā, vai par sevišķi smagu noziegumu, un sodāmība par to nav noņemta vai dzēsta. Šo nosacījumu piemēro arī attiecībā uz ārvalstī izdarītu noziedzīgu nodarījumu, kas atbilst kādam no minētajiem noziedzīgajiem nodarījumiem;
	Priekšlikums
Extrateritoriālās jurisdikcijas kontekstā norāde uz tādiem starptautisko tiesību subjektiem kā ārvalstīm var sarežģīt šī panta piemērošanu.
Attiecībā uz "sodāmība par to nav noņemta vai dzēsta" tiek piedāvāts izmantot šos abus gadījumus aptverošu terminoloģiju (KL 63.3.p., 63.9.p.) - ", un nav atzīstama par nesodītu".
Piedāvātā redakcija
-
	Oskars Galanders (SAM)

	4.
	Noteikumu konsolidētā versija
17.4. konkursa pirmās un otrās kārtas ietvaros - projekta iesniedzēja īpašumā esošo transportlīdzekļu norakstīšana, kuri aprīkoti ar iekšdedzes dzinēju, kas darbināms ar fosilo degvielu, nododot apstrādes uzņēmumam, ievērojot, lai to skaits nepārsniedz konkursa ietvaros iegādāto elektromobiļu skaitu;
	Priekšlikums
Ierosinām paplašināt grozījumu tvērumu, iekļaujot noteikumos iespēju pretendentiem norakstīt savā īpašumā esošu novecojušu fosilās degvielas transportlīdzekli, par atlīdzību saņemot paaugstinātu summu elektriskā transportlīdzekļa iegādei. Šādas izmaiņas tieši saskanētu ar NEKP2030 3.1.1.11 pasākuma “Motivēt veco transportlīdzekļu norakstīšanu” mērķi. Attiecīgi lūdzam izvērtēt nepieciešamību precizēt arī MK noteikumu Nr. 701 29. un 30. punktu, paredzot paaugstinātu atbalsta apmēru/intensitāti gadījumā, ja vienlaikus ar elektromobiļa iegādi tiek norakstīts projekta iesniedzēja īpašumā esošs ar fosilo degvielu darbināms transportlīdzeklis.
Piedāvātā redakcija
-
	Viktorija Tabakurska (SAM)

	5.
	Noteikumu konsolidētā versija
28. Projekta iesniedzējs konkursa ietvaros var pretendēt uz atbalstu šo noteikumu 17.1. apakšpunktā minētās aktivitātes ietvaros, ja vienlaikus:
	Priekšlikums
Tāpat lūdzam precizēt, vai atbalsta nosacījumiem atbilst taksometru pakalpojumu sniedzēji – atbalsts, kas motivētu taksometru pakalpojumu sniedzējus nomainīt autoparku no fosilā uz elektrisko, tieši veicinātu NEKP2030 3.1.1.9 pasākuma “Veicināt komercpārvadājumu pāreju uz bezemisiju autoparku” izpildi taksometru sektorā. Attiecīgi lūdzam anotācijas 1.3.sadaļā ietvert skaidrojumu par taksometru pakalpojumu sniedzēju atbilstību atbalsta saņemšanas nosacījumiem.
Piedāvātā redakcija
-
	Viktorija Tabakurska (SAM)



